संक्षेप करने के लिए दस्तावेज़: 

ब्रिटेन के समाचार पत्र संडे टाइम्स ने वर्ष 2003 में ब्रिटेन में सबसे अधिक वेतन पाने वाले लोगों की सूची छापी है.

इसमें भारतीय मूल के दिनेश धमीजा और टॉम सिंह के नाम शामिल हैं.

दिनेश धमीजा और उनकी पत्नी तानी ने 1980 में डेबिन टेवल्स के नाम से कंपनी खोली.

उसके तीन वर्ष बाद उन्होंने फ़्लाइट बुकर की शुरूआत की.

1996 में उनके एक दोस्त ने इंटरनेट बुकिंग का तरीका विकसित किया और उन्हें इसके इस्तेमाल के लिए प्रेरित किया. 

और इसके बाद शुरूआत हुई ऑनलाइन ट्रेवल एजेंसी ई-बुकर्स की.

वर्ष 2002 में दिनेश धमीजा की तन्ख़्वाह थी-3,32,771 पाउंड यानी लगभग सवा दो करोड़ रुपए.

धमीजा इस सूची में नए आए हैं और उनका स्थान 80 वाँ है.

टॉम सिंह

सूची में भारतीय मूल के दूसरे व्यक्ति टॉम सिंह हैं.

उनका स्थान 229 वाँ है जबकि पिछले साल वे 253 वें स्थान पर थे.

उन्होंने 1969 में अपने पिता से कुछ क़र्ज़ लेकर महिलाओं के परिधान की कंपनी न्यू लुक की शुरूआत की थी.

1998 में उन्होंने कंपनी को पब्लिक लिमिटेड बना दिया.

वे कंपनी से 2,56,909 पाउंड यानी लगभग एक करोड़ 75 लाख रुपए वेतन पा रहे थे.

इसके अलावा उन्हें लगभग 30 लाख पाउंड बतौर डिवीडेंड के अदा किए गए.

\nसंक्षेप उसी भाषा में जिसमें दस्तावेज़ है:
भारतीय मूल के दो लोगों ने ब्रिटेन में सबसे अधिक वेतन पाने वाले लोगों की सूची में जगह पाई है.